cyanic-selkie/wikianc huggingface dataset:
ניקולאס בט
ביוגרפיה
במבחנים הקנייתיים לאליפות העולם שנערכו בניירובי בסוף יולי 2015 קבע בט בריצת 400 מטר משוכות שיא אישי חדש של 48.29 שניות. שלושה שבועות לאחר מכן, באליפות עצמה שנערכה בבייג'ינג, סין באוגוסט הוא זכה במדליית זהב בריצת 400 מטר משוכות בשיא אישי חדש ובתוצאת השנה בעולם של 47.79 שניות, לפני דניס קודרייבצ'ב מרוסיה שקבע שיא רוסיה חדש של 48.05 שניות וג'פרי גיבסון מבהאמה שקבע שיא בהאמה חדש של 48.17 שניות.
ב-8 באוגוסט 2018 נהרג בט בתאונת דרכים בקניה, לאחר שחזר מהשתתפות באליפות אפריקה באתלטיקה קלה שנערכה בניגריה.
דיבה (פירושונים)
{{פירושונים|
ראו גם
}}
מיטוזה
מיטוזה (Mitosis; בעברית: חֲלֻקַּת גַּרְעִין הַתָּא) היא תהליך במחזור התא שבו מתחלק גרעין התא לשני גרעינים זהים גנטית לגרעין האם ובכל אחד מהם אותו מספר כרומוזומים כבתא האם. לאחר המיטוזה מתרחשת בדרך כלל התחלקות הציטופלסמה, ולבסוף מתחלק התא כולו לשני תאי בת (נקראים גם "תאי צאצא") זהים לחלוטין לתא האם. תהליך המיטוזה הוא הבסיס לגדילה, לרגנרציה ולרבייה אל-זוויגית בתאים איקריוטיים. התהליך המקביל בתאים פרוקריוטיים נקרא פליגה.
שלבי המיטוזה
כבר לפני המיטוזה, בשלב מקדים לתהליך, הנקרא "אינטרפאזה" או שְׁלַב מְנוּחָה, מוכפל ה-DNA שבגרעין תא ההורה וכעת כל כרומוזום מורכב משתי כרומטידות אחיות הקשורות זו לזו באזור הנקרא צנטרומר. לאחר מכן מתחילה סדרה של שלבים המתרחשים ברצף עד לקבלת שני גרעינים.
שלב ראשון: פרופאזה
פרופאזה או שָׁלָב תְּחִלִּי, הוא השלב המתחיל את תהליך המיטוזה. המאפיין הראשון של התחלת המיטוזה הוא הסתדרות הכרומטידות כחוטים דקיקים (מכאן השם "מיטוזה") המסתדרים אט אט למקלונים דקים. המיקרוטובולים מתפרקים לתת-יחידות, הנקראות טובולינים. הטובולינים מסתדרים מחדש, בקרבת הגרעין, למיקרוטובולים חדשים בדוגמת סיבי כישור החלוקה. סיבי הכישור הם סיבים אשר תפקידם לנתב את תנועת הכרומוזומים בזמן המיטוזה. הסיבים נמתחים משני קטבים (קטבי הכישור), בדרך כלל צנטריולים, רובם מתחברים לצנטרומר של אחד הכרומוזומים (אחד מכל צד) והשאר חופפים זה את זה באזור הנקרא מישור המשווה של הכישור. בתחילת הפרופאזה אחד משני זוגות הצנטריולים נע לעברו השני של התא. ממברנת הגרעין עדיין קיימת בתחילת הפרופאזה ולכן הכישור עדיין לא יכול להיקשר אל הכרומוזומים, אך בסיום הפרופאזה הממברנה מתחילה להיקרע ולהפוך לבועיות גדולות.
פרומטפאזה
הוא מצב המעבר מהפרופאזה למטפאזה, ואינה מהווה שלב בפני עצמו על אף שהיא עשירה מאוד באירועים. בפרומטפאזה ממברנת הגרעין נעלמת כליל. חלק מסיבי הכישור נקשרים לצנטרומר של הכרומוזומים, שאר הכישור לא נוגע בכרומוזומים אלא נועד להרחקת הקטבים זה מזה. כדי שתא יעבור משלב הפרופאזה למטפאזה: ישנם למינים המייצבים את הממברנה של הגרעין, ה-CDK של המיטוזה מזרחן את הלמינים וזה גורם לפירוק של קרום הגרעין ומיקרוטובולים יכולים להיכנס כעת לאזור הגרעין ולקשור את הכרומוזומים.
שלב שני: מטפאזה
מטפאזה או שָׁלָב אֶמְצָעִי, הוא השלב בו בעקבות אירועי הפרומטפאזה נדחפים ונמשכים הכרומוזומים עד להתייצבותם במישור המשווה כשכל כרומטידה בכרומוזום פונה לעבר קוטב אחר.
שלב שלישי: אנפאזה
אנפאזה או שְׁלַב קִטּוּב, הוא השלב בו נפרדות הכרומטידות האחיות זו מזו, וכל אחת מוסעת לעבר הקוטב אליו פנתה במטפאזה. לתנועות אלה אחראים שני מנגנונים:
שלב רביעי: טלופאזה
טלופאזה או שָׁלָב סוֹפִי, הוא השלב בו מגיעות הכרומטידות האחיות אל קטבי התא, הכישור מתפרק הבועיות שנוצרו בשלבים הקודמים מממברנת הגרעין מתהוות שוב לשתי ממברנות חדשות, שעוטפות כל קבוצת כרומוזומים, ויוצרות למעשה שני גרעינים.
במקביל לתהליך זה מתבצע בדרך כלל תהליך נוסף הנקרא ציטוקינזה, במהלכו נפרד התא לשני תאי בת נפרדים. תהליך זה אינו נחשב לחלק מהמיטוזה.
איכתיודקטידיים
איכתיודקטידיים (שם מדעי: Ichthyodectidae) היא משפחה נכחדת של דגים גדול שחיו בתקופת המזוזואיקון בתקופת היורה עליון עד קרטיקון עליון בטווח 156-65 מיליון שנה. תקופת שגשוגם הייתה בתקופת הקרטיקון.
דגים אלה השתייכו למחלקה מקריני סנפיר בה רוב הדגים המודרניים. הם היו קרוביהם הרחוקים של הגרום-לשונאים ושל העין-ירחיים בקבוצה אוסטאוגלוסומורפיים.
אלה היו טורפים גדולים באורך 1-5 מ' בממוצע, אך גם יותר. הם טרפו בעיקר דגים אחרים ואף מינים אחרים של איכתיודקטידיים. לרובם היו שיניים גדולות ולסתות קטלניות, אך חלקם כמו הגיליקוס (Gillicus), היו בעלי שיניים קטנות ושאבו את טרפם במהירות.
משחק רשת מרובה משתתפים
משחק רשת מרובה משתתפים (באנגלית: Massively multiplayer online game, נקרא בקיצור MMO או MMOG) הוא משחק וידאו אשר בו מסוגלים לשחק בו-זמנית שחקנים רבים במיוחד. מרבית המשחקים מסוג זה פועלים רק במחשבים המחוברים לאינטרנט, אף על פי שישנם גם משחקים שונים מסוג זה הפועלים ברשתות מחשבים מקומיות. במרבית המשחקים מסוג זה בדרך כלל יש רק עולם אחד שבו כל השחקנים לוקחים חלק. משחקים אלו מיוצרים עבור כל פלטפורמות המשחק הפופולריות - המחשב האישי, קונסולות משחקי הווידאו, או הטלפונים החכמים.
משחקי MMO מאפשרים לשחקנים להתחרות זה בזה, או לקחת חלק בשיתוף פעולה שמתקיים בקנה מידה גדול, ולעיתים אף לקיים אינטראקציה תוך כדי המשחק עם אנשים שונים מרחבי העולם.
כמו כול העולמות MMO אשר שחקני המשחק משחקים עליהם הם פועלים על סרברים (Servers) אשר כול שחקן מתחבר אליהם (הסרברים פועלים כול הזמן בשביל שהשחקנים יכלו לשחק כול הזמן)
ג'ודי - מעבר לקשת
ג'ודי - מעבר לקשת (באנגלית: Judy) הוא סרט דרמה-ביוגרפי אמריקאי-בריטי שיצא ב-2019. הסרט בוים על ידי רופרט גולד. הסרט מבוסס על שנת חייה האחרונה של הזמרת ושחקנית הקולנוע האמריקאית ג'ודי גרלנד, המגולמת בסרט על ידי שחקנית הקולנוע והמפיקה האמריקאית רנה זלווגר.
עלילה
הסרט פוגש את הזמרת הידועה בשנת חייה האחרונה, כאשר היא נאלצת לעזוב את שני ילדיה הקטנים ברשות אביהם בארצות הברית, ולהופיע בבריטניה, שם היא זוכה לאהבת הקהל למרות הקשיים שלה. הסרט עוקב אחרי התאהבותה בבעלה החמישי, הצעיר ממנה בשנים רבות, ואחרי ניסיונותיה להרוויח את הכסף הדרוש כדי שתוכל לספק בית יציב לילדיה. הסרט מציג מַעְתָּקים לֶעָבָר (פלשבקים) מעברה בתקופת הצילומים של הקוסם מארץ עוץ, ומנסה להסביר את חייה הבוגרים באמצעות הצצה לחיי הנעורים שלה, שנשלטו בידי אולפן הסרטים מטרו-גולדווין-מאייר.
הפצה
הסרט הוקרן לראשונה בפסטיבל הסרטים טליורייד ב-30 באוגוסט 2019. כמו כן, הסרט הוקרן בפסטיבל חיפה באוקטובר 2019.
הסרט יצא בצורה מסחרית בארצות הברית ב-27 בספטמבר 2019, וב ב-2 באוקטובר 2019. בישראל יצא לאקרנים ב-6 בפברואר 2020.
הזכות לרמת חיים נאותה
הזכות לתנאי מחיה הולמים היא אחת מזכויות האדם, אשר מעגנת את ביטחונו הכלכלי של האדם ועל פיה כל אדם זכאי לביגוד, מזון, דיור, טיפול רפואי ושירותים סוציאליים מעל לרמת סף. הזכות הוכרה לראשונה על ידי האו"ם כחלק מהצהרת זכויות האדם האוניברסלית, ולאחר מכן קיבלה גם הגדרה משפטית כחלק מהאמנה הבין לאומית לזכויות כלכליות, חברתיות ותרבותיות עליה חתומה מדינת ישראל משנת 1966.
הבסיס להכרה כזכות אוניברסלית
הבסיס הרעיוני לזכות הוצג בעיצומה של מלחמת העולם השנייה, בנאומו של פרנקלין רוזוולט ארבעת החירויות כחלק מניסיונתיו להביא את ארצות הברית להתערב למען בני האדם בחלקו המזרחי של העולם. בנאומו כלל רוזוולט את החופש ממחסור כזכות אנושית נוספת לאלו המעוגנות בחוקה האמריקאית כגון חופש הביטוי, וחופש הדת, בעודו טוען "כִּי לֹא עַל-הַלֶּחֶם לְבַדּוֹ יִחְיֶה הָאָדָם" .
אשתו של רוזוולט, אלינור רוזוולט, לקחה על עצמה כמפעל חיים להחיל זכות זו יחד עם זכויות חברתיות אחרות על כלל בני האדם. מהלך שנשא פרי ב-1948 בהצהרת זכויות האדם האוניברסלית שם הוכרה הזכות לתנאי מחיה הולמים תחת סעיף 25:
חיזוק להצהרה ועיגון משפטי הוצגו באמנה הבין לאומית לזכויות כלכליות, חברתיות ותרבותיות תחת סעיף 11 המפרט כי זכותו של כל אדם לרמת חיים נאותה כוללת את הזכות למזון, לביגוד, לדיור ול"שיפור מתמיד בתנאי המחיה" הזכויות לביטחון סוציאלי נקבעו בסעיף 9 והזכות לבריאות הכוללת נגישות לשירותי בריאות וכן למים נקיים, מזון ודיור מפורטת בסעיף 12.
יישום בישראל
ישראל הצטרפה לאמנה הבין לאומית לזכויות כלכליות, חברתיות ותרבותית 3 ימים לאחר אישורה במליאה (דצמבר 19, 1966), אך אישורה בכנסת התקיים רק ב-1991. לאורך השנים נעשו עשרות ניסיונות לעגן את הזכות תחת חוקי היסוד כאשר בהצעה האחרונה חברו חברי כנסת מהקואליציה, מהאופוזיציה ואף מהממשלה המכהנת יחדיו.
בהיעדר מסגרת חוקתית, פסיקות מערכת המשפט בישראל נעות בין דחייה להכרה מוגבלת וזאת על אף חתימתה של מדינת ישראל על האמנה. בבג"ץ קונטרם טען השופט יצחק זמיר כי על השלטון להבטיח גם את רווחת האדם ואת הצדק החברתי כדי שכל אדם יהנה בפועל ולא רק להלכה מזכויות האדם.
כיוון שהבג"ץ לא עסק בנושא ישירות אמירה זו הייתה בגדר חשיפת דעה ולא תקדים. הגישה הרווחת כיום כלפי הזכות היא עמדתו של אהרון ברק כי ניתן להגן על מספר אספקטים של תנאי מחיה הולמים בהתבסס על חוק יסוד כבוד אדם, שכן תנאי מחסור חמורים פוגעים בכבודו של האדם:
בפועל בפסיקה זו הוכרו רק חלק מאספקטים של הזכות, ואספקטים אחרים הושמטו, כגון ביגוד ושירותים סוציאלים. גם התחומים שנכללו בפסיקה כגון דיור וביטחון כלכלי, הוכרו ברמה בסיסית של "מודל המחסור קיומי". עקב כך, בשנים לאחר מכן, עם החלשותה של מדיניות הרווחה בישראל, נטה בג"ץ על פי רוב לפסול עתירות בנושא, כאשר לא ניתן להוכיח באופן מוחלט כי חייהם של העותרים לאחר הקיצוץ אינם עומדים בסטנדרטים הבסיסיים של תנאי מחיה הולמים. דוגמאות לכך אפשר לראות בבג"ץ מנור ובג"ץ עמותת מחויבות לשלום וצדק חברתי בהם תנאים הכלכלים של העותרים הורעו בכ-30% על ידי קיצוץ בקצבאות זקנה והבטחות הכנסה. בבג"ץ מנור הוסכם על ידי חלק מהשופטים כי אכן יש פגיעה בזכויות האדם, אך לא ניתן לגזור מתוך חוקי היסוד סתירה לקיצוץ. בבג"ץ עמותת מחויבות לשלום וצדק חברתי הוצא למדינה צו המדינה על ידי השופטת דליה דורנר לציג את מסמך עקרונות המגדיר מהו הסטנדרט לקיום אנושי בכבוד שמנחה את המדינה בפעולותיה, אך על רקע ביקורת פוליטית רבה בוטל הצו, והעתירה נפסלה.
יחסי ונצואלה–מיאנמר
יחסי ונצואלה–מיאנמר הם היחסים הבילטרליים בין הרפובליקה הבוליברית של ונצואלה לרפובליקה של איחוד מיאנמר. לשתי המדינות יש כיום יחסים דיפלומטיים ושגריר ונצואלה בווייטנאם מוסמך גם למיאנמר.
סקירה כללית
היחסים בין שתי המדינות כוננו ב-20 בנובמבר 1990.
ב-29 ביולי 2019, במהלך המשבר הנשיאותי בוונצואלה, הצטרפה נציגות מיאנמר באו"ם להצהרה משותפת, שהופנתה למזכיר הכללי אנטוניו גוטרש, המביעה תמיכה בממשלתו של ניקולס מדורו.
פרידריך זיקסט פון ארמין
תחילת הקריירה
פון ארמין נולד ב-27 בנובמבר 1851 בוצלר שהשתייכה לממלכת פרוסיה. ב-1870 התגייס לצבא הפרוסי ולחם במלחמת פרוסיה-צרפת, שם נפצע קשה וקיבל על כך את עיטור צלב הברזל. לאחר מכן מילא בצבא תפקידי פיקוד ומטה, בשנת 1908 מונה למפקד הדיוויזיה ה-13, ובשנת 1911 מונה למפקד הקורפוס ה-4 במקום פאול פון הינדנבורג. ב-11 ביוני 1882 הוא התחתן עם קלרה פאולינה אוגוסטה פון וויגטס-רץ, בתו של הגנרל הפרוסי יוליוס פון וויגטס-רץ, ממנה נולד לו בנו הגנרל הנס היינריך זיקסט פון ארמין.
מלחמת העולם הראשונה ואחריתו
בפרוץ מלחמת העולם הראשונה היה פון ארמין מפקד הקורפוס ה-4 שהיה חלק מהארמייה הראשונה ולחם בחזית המערבית, ונטל חלק בקרבות מונס, לה קאטו ובקרב על המארן. ב-10 באוגוסט 1916 קיבל פון ארמין את העיטור פור לה מריט על חלקו בלחימה באראס בקרב ארטואה השני ובקרב על הסום.
ב-1 במרץ 1917 מונה פון ארמין למפקד הארמייה הרביעית במקום אלברכט, דוכס וירטמברג שמונה למפקד קבוצת הארמיות אלברכט. פון ארמין פיקד על הארמייה במהלך הקרבות בפלנדריה, ובכלל זה בקרב איפר השלישי. ב-9 באפריל 1918 תקף פון ארמין את הכוחות הבריטיים בפלנדריה בקרב איפר הרביעי כחלק ממתקפת האביב הגרמנית, ובתחילה זכה להצלחה מרובה, אך לבסוף נבלמו כוחותיו על ידי הבריטים. באוגוסט 1918 הותקפה הארמייה שבפיקודו על ידי כוחות מדינות ההסכמה במסגרת מתקפת מאה הימים, ונאלצה לסגת מעמדותיה. נסיגת הארמייה נמשכה עד סיום המלחמה.
ב-11 בנובמבר 1918 עם חתימת הסכם שביתת הנשק, מונה פון ארמין למפקד קבוצת הארמיות של רופרכט במקום רופרכט, נסיך הכתר מבוואריה שנאלץ לפרוש מתפקידו. פון ארמין הסיג את כוחותיו באופן מסודר לשטחי הקיסרות הגרמנית ובראשית 1919 פרש משירות צבאי. פון ארמין נפטר במגדבורג ב-30 בספטמבר 1936 והוא בן 87 שנים.
ריצ'רד הרינגטון (שחקן)
ריצ'רד הרינגטון (באנגלית: Richard Harrington; נולד ב-12 במרץ 1975) הוא שחקן ולשי.
ביוגרפיה
הרינגטון נולד בגורנוס וגדל בדאולייס שבמחוז מרתיר טידוויל. הוא כיכב בסדרת הדרמה הוולשית "הינטרלנד" (בוולשית "Y Gwyll"), בסדרת הטלוויזיה "בית קדרות", במיני-סדרה "Gunpowder, Treason & Plot" מאת ג'ימי מקגוורן, ובסרט הקומדיה "The All Together" בבימויו של גאווין קלקסטון. עוד בטלוויזיה השתתף הרינגטון באופרת הסבון "קורוניישן סטריט", ובסדרות הטלוויזיה "ספוקס", "חדר מיון", "הולבי סיטי", "הנוכלים", "דיאל ופסקו", "עדות אילמת" וסדרת הדרמה "הדרך לקנדלפורד". הוא זכה בפרס באפט"א הוולשי (BAFTA Cymru) על הופעתו בסרט "Dafydd" של ה-BBC.
הרינגטון דובר ולשית כשפה שנייה, בהיותו ממשפחה דוברת אנגלית, הוא למד בבית ספר ולשי במרתיר. בסדרה "Y Gwyll" בה גילם את התפקיד הראשי דיבר כל הזמן בוולשית. הוא אמר שהמשחק בסדרה שיפר באופן משמעותי את שטף הדיבור שלו בשפה.
חיים אישיים
להרינגטון שני ילדים, ראלף ונד, עם בת זוגו לשעבר נריס פיליפס.
סיפאן חסן
סיפאן חסן (נולדה ב-1 בינואר 1993) היא אתלטית הולנדית ממוצא אורומו - אתיופי. היא האלופה האולימפית (טוקיו 2020) בריצת 5000 מטר ובריצת 10,000 מטר. היא אלופת העולם (דוחה 2019) בריצת 10000 מטר, אלופת העולם (דוחה 2019) אלופת העולם באולם (פורטלנד 2016) ואלופת אירופה (ציריך 2014) בריצת 1500 מטר, אלופת אירופה (ברלין 2018) בריצת 5000 מטר, שיאנית העולם הנוכחית בריצת מייל, ושיאנית אירופה הנוכחית בריצת 1500 מטר, ריצת 3000 מטר, ריצת 5000 מטר, ריצת 5 ק"מ בכביש ובריצת חצי מרתון.
ביוגרפיה
חסן נולדה באתיופיה ונשלחה בגיל 15 על ידי אמה להולנד, שם נקלטה כפליטה. היא קיבלה סיוע מחברי הקהילה האתיופית המקומית והחלה להתאמן באתלטיקה במועדון באיינדהובן. ב-2013 קיבלה אזרחות הולנדית.
אלופת אירופה
באליפות אירופה שנערכה בציריך, זכתה חסן במדליית זהב בריצת 1500 מטר, לאחר שקבעה תוצאה של 4:04.18 דקות. בריצת 5000 מטר זכתה במדליית כסף, בתוצאה של 15:31.79 דקות, אחרי מרף בהטה השוודית.
2015
באליפות אירופה באולם שנערכה בפראג, זכתה במדליית זהב בריצת 1500 מטר בתוצאה של 4:09.04 דקות.
באליפות העולם שנערכה בבייג'ינג, זכתה במדליית ארד בריצת 1500 מטר בתוצאה של 4:09.34 דקות, לאחר גנזבה דיבאבה מאתיופיה (4:08.09 דקות) ופיית' קיפייגון מקניה (4:08.96 דקות).
2016
בחודש מרץ זכתה במדליית זהב בריצת 1500 מטר באליפות העולם באולם שנערכה בפורטלנד, בתוצאה של 4:04.96 דקות. באליפות אירופה שנערכה בחודש יולי, זכתה במדליית כסף בריצת 1500 מטר בתוצאה של 4:33.76 דקות, אחרי אנג'ליקה צ'יצ'וקה מפולין (4:33.00 דקות). באותו חודש סיימה במקום השני בריצת 1500 מטר בתחרות ליגת היהלום בלונדון, בתוצאה של 4:00.87 דקות.
בחודש אוגוסט, באולימפיאדת ריו, סיימה חמישית בריצת 1500 מטר בתוצאה של 4:11.23 דקות ובריצת 800 מטר סיימה במקום החמישי במקצה שלה בשלב המוקדמות, ולא העפילה לשלב הבא.
מאוחר יותר באותו חודש סיימה במקום השלישי בריצת 1500 מטר בליגת היהלום בפריז, בתוצאה של 3:57.13. בתחרות ליגת היהלום בציריך שנערכה בספטמבר, סיימה במקום השלישי בריצת 1500 מטר בתוצאה של 3:58.43 דקות,
2017
בתחרות ליגת היהלום ביוג'ין שנערכה במאי, סיימה במקום השלישי בריצת 5000 מטר בשיא אישי חדש של 14:41.21 דקות. חודש לאחר מכן, בליגת היהלום ברומא, סיימה במקום הראשון בריצת 1500 מטר בתוצאה של 3:56.22 דקות. בחודש יולי התחרתה בשלוש תחרויות מסבב ליגת היהלום; בתחרות ליגת היהלום בפריז סיימה במקום הראשון בריצת 1500 מטר בתוצאה של 3:57.10 דקות, בתחרות ליגת היהלום בלוזאן סיימה במקום הרביעי בריצת 800 מטר בתוצאה של 1:58.13 דקות ובתחרות ליגת היהלום במונקו סיימה שוב במקום הרביעי בריצת 800 מטר, בתוצאה של 1:56.81 דקות.
חודש לאחר מכן, באליפות העולם, זכתה חסן במדליית ארד בריצת 5000 מטר בתוצאה של 14:42.73 דקות אחרי הלן אובירי הקנייתית (14:34.86 דקות) ואלמז איינה האתיופית (14:40.35 דקות). בריצת 1500 מטר סיימה במקום החמישי בתוצאה של 4:03.34 דקות.
באותו חודש, בגמר ליגת היהלום בציריך, סיימה במקום החמישי בריצת 800 מטר בתוצאה של 1:57.12 דקות. בחודש ספטמבר, בגמר ליגת היהלום בבריסל, זכתה במדליית כסף בריצת 1500 מטר, לאחר שקבעה תוצאה של 3:57.22 דקות, רק 18 מאיות שנייה אחרי פיית' קיפייגון, ולפני וויני צ'בט הקנייתית (4:00.18 דקות)
2018
ביולי סיימה במקום הראשון בריצת 5000 מטר בליגת היהלום ברבאט בשיא אירופה חדש של 14:22.34. בהמשך החודש, בליגת היהלום בלונדון, סיימה במקום הראשון בריצת מייל בשיא הולנד חדש של 4:14.71 דקות. באליפות אירופה זכתה במדליית זהב בריצת 5000 מטר בשיא אליפות חדש של 14:46.12 דקות. בספטמבר ניצחה בריצת חצי מרתון בקופנהגן בשיא אירופה חדש של 1:05:15 שעות.
2019
ביוני 2019 שיפרה את שיאה האישי ושיא הולנד בריצת 1500 מטר כשסיימה שנייה בתחרות ליגת היהלום ברבאט לאחר גנזבה דיבאבה, בתוצאה של 3:55.93 דקות.
אלופת העולם
באליפות העולם שנערכה בדוחה בחודש ספטמבר, זכתה חסן במדליית זהב בריצת 10,000 מטר בשיא אישי של 30:17.62 דקות, לפני לטסנבט גידיי מאתיופיה (30:21.23 דקות) ואגנס טירופ מקניה (30:25.20 דקות). כמו כן זכתה במדליית זהב בריצת 1500 מטר בשיא אליפות ושיא הולנד של 3:51:95 דקות.
2021
ביוני 2021, בהולגלו, הולנד, קבעה שיא עולם חדש בריצת 10000 מטר, 29:06.82 דקות. שיאה זה נשבר לאחר יומיים באותו האצטדיון על ידי לטסנבט גידיי. חסן זכתה באותה שנה בתואר אתלטית השנה באירופה.
לאולימפיאדת טוקיו (2020) נכנסה במטרה להשיג שיא חדש של 3 מדליות זהב בריצה למרחקים ארוכים ( בריצת 5,000 מטר, 10,000 מטר ו-1,500 מטר.) למרות שבמוקדמות לריצה הראשונה היא מעדה וכמעט פספסה את ההעפלה לגמר, חסן התאוששה והצליחה בחצי דקה לעקוף את כל יריבותיה ולמרות המעידה לסיים במקום הראשון. בגמר ה-5000 מטר היא הגיעה ראשונה בזמן של 14:36.79 וזכתה במדליית זהב. היא הקדימה את הרצה הקנייתית הלן אובירי שסיימה ב-14:38.79. בגמר למרחק 1,500 מטר הגיעה שלישית, אחרי פיית' קיפייגון מקניה ולורה מויר מבריטניה, וסייימה בזמן של 3:55.86. בהמשך המשחקים ניצחה בגמר ה-10,000 מטר בזמן של 29:55.32.
גם אם לא שלושתן מזהב, היא האתלטית היחידה שהשיגה 3 מדליות בשלוש ריצות אלה באותם משחקים אולימפיים.
2022
באליפות העולם באתלטיקה 2022 סיימה רביעית בריצת 10,000 מטר בתוצאה של 30:10.56 דקות, ושישית בריצת 5000 מטר בתוצאה של 14:48.12 דקות.
2023
באפריל רשמה את הופעת הבכורה שלה בריצת מרתון וניצחה במרתון לונדון בשיא הולנד של 2:18.33 שעות.
האחות בטי
האחות בטי הוא סרט אמריקאי משנת 2000 בבימויו של ניל לביוט ובכיכובה של רנה זלווגר. קומדיה שחורה, המתארת את התמוטטות העצבים שחווה מלצרית מקנזס שהייתה עדה לרצח בעלה, וכתוצאה מתחילה לעקוב באובססיביות אחר כוכב אופרת הסבון האהוב עליה. בסרט משתתפים גם גרג קיניר, מורגן פרימן, וכריס רוק.
הסרט הוקרן בפסטיבל הקולנוע בקאן, וזכה בפרס התסריט הטוב ביותר. בעבור תפקידה בסרט, זכתה זלווגר בפרס גלובוס הזהב לשחקנית הטובה ביותר בסרט מוזיקלי או קומדיה.
עלילה
בטי (רנה זלווגר) היא מלצרית טובת לב מעיר קטנה במדינת קנזס, אשר צופה בדבקות באופרת הסבון "סיבה לאהוב". היא לא מודעת לכך שבעלה, דל, שעובד כסוכן מכוניות, מנהל רומן עם מזכירתו ומתכנן לעזוב אותה. היא גם לא מודעת לעובדה שדל מכניס כסף בצד ממכירת סמים.
לאחר שדל מנסה לרמות את צ'ארלי (מורגן פרימן) בעסקת סמים, הלה מופיע בפתח ביתה של בטי יחד עם רוצח שכיר שני, וסלי (כריס רוק), ושניהם מענים את דל עד שהוא מספר להם שהחביא את הסמים בתא המטען של אחד מרכבי סוכנות המכירות. כשווסלי מחליט לקרקף את דל, וכתוצאה נאלצים השהשניים להורגו, בטי - שהייתה עדה נסתרת לכל זה - נכנסת למצב דיסוציאטיבי, בו היא משוכנעת שהיא דמות מאופרת הסבון - אחות סיעודית בעלת עבר רומנטי עם המנתח שהוא הדמות הרומנטית המובילה בתוכנית.
עוד באותו ערב, עת המשטרה והתקשורת נמצאות בביתה בעניין הרצח, בטי אורזת מזוודה ומתעלמת מהמהומה. בתחנת המשטרה בודק אותה פסיכיאטר, ומשחרר אותה לשהות בביתה של חברה. באמצע הלילה, נכנסת בטי למכוניתה ונוסעת משם. היא ממשיכה לנסוע עד אריזונה, שם היא יושבת בבר ומספרת לברמנית את סיפור חייה - שהוא חייה של הדמות מאופרת הסבון, ולא ההיסטוריה האישית של בטי.
בינתיים, צ'ארלי ווסלי יוצאים בעקבותיה, לאחר שהבינו שכנראה המכונית שהיא נוסעת בו הוא זה עם הסמים. בזמן החיפוש אחריה, צ'ארלי מתחיל להתאהב בדמות של בטי, כפי שהוא רואה אותה בעיני רוחו - האידיאל של היופי והחן, והפתרון לכל תקוותיו האבודות. בטי מגיעה בינתיים ללוס אנג'לס, ומנסה להתקבל למשרה כאחות, בזמן שהיא מחפשת אחר "ארוסה" האבוד, המנתח. בהיעדר מסמכים, היא אינה מתקבלת לעבודה כאחות, אז היא מתחילה לעבוד בבית מרקחת של בית החולים, לאחר שהצילה את חייו של קרבן ירי.
בטי מתחבבת על הפציינטים במרכז הרפואי, ואף עוברת להתגורר עם רוזה, מזכירה במשרד עורכי דין אשר מנהלת שורת רומנים כואבים. רוזה מציעה את עזרתה באיתור המנתח, וכך מגלה ש"דייוויד" הוא בעצם רק דמות טלוויזיונית. היא מעמתת את בטי עם תגלית זו, ובטי בתורה משוכנעת שרוזה פשוט מקנאת בה, ודוחה מעליה את טענותיה.
עורך הדין אצלו עובדת רוזה מציע להשתתף באירוע צדקה שם ג'ורג' מקורד (גרג קיניר) - השחקן המגלם את דייוויד המנתח - אמור להופיע. בטי פוגשת שם את ג'ורג', שבתחילה חושב להתעלם מבטי כעוד מעריצה נסחפת, אבל משהו בה מעורר את עניינו, והוא חוזר לדבר עמה. הוא משתכנע שבטי היא בעצם שחקנית שמנסה להשיג תפקיד באופרת הסבון, אז הוא זורם עם "ההצגה" שהיא נשארת בדמות במשך שעות, ואז מסיע אותה הביתה.
ג'ורג' מתחיל להתאהב בבטי, ומחליט יחד עם מפיק התוכנית ליצור עבורה דמות בסדרה - האחות בטי. כשבטי מגיעה לסט, ורואה את כל פעולות אחורי-הקלעים, זה משיב אותה בזעזוע להכרה באמצע טייק. ג'ורג' קורא לה "משוגעת", והיא יוצאת מהסטודיו בתרעומת ובהלה.
בבית, בטי מתכוונת לארוז את דבריה ולחזור לקנזס. היא מספרת את קורותיה לרוזה, ובדיוק אז מגיעים הרוצחים השכירים. הם משיבים לעצמם את הסמים מהמכונית, ואז מתלבטים מה לעשות עם שתי הנשים. בזמן שהם מתלבטים, מגיעים גם השריף והעיתונאי מעירה של בטי, ונהיים גם הם לבני ערובה של הרוצחים. צ'ארלי - שזו לו הפעם הראשונה שהוא בעצם פוגש את בטי - לוקח אותה לחדר השינה כדי להתוודות על רגשותיו אליה, ומספר לה שהיא האישה האידיאלית בשבילו. וסלי נשאר בסלון עם בני הערובה, ובעימות שנוצר, השריף יורה בווסלי למוות. בשלב זה, מתגלה שווסלי היה בעצם בנו של צ'ארלי. ביגונו, צ'ארלי מחליט שהוא מעדיף למות מאשר להעצר, ובמקום לרצוח את בטי, הוא יוצא אל מול כוחות המשטרה שהגיעו בינתיים והחלו לירות עליו מבחוץ, והוא נהרג.
לאחר שהתקשורת מהללת את בטי כגיבורת המאורעות, ג'ורג' מציע לה תפקיד קבוע באופרת הסבון, למען הרייטינג. בטי היא להיט גדול, ומשתתפת בתוכנית כשלושה חודשים - מספיק זמן כדי לחסוך ללמוד בבית ספר לאחיות. בדיוק כשהקרדיטים עולים למסך, הקהל לומד שהיא סיימה את לימודיה ויצאה לטיול חלומותיה באיטליה.
תגובות וביקורת
האחות בטי זכה לביקורות חיוביות ממבקרים, ויש לו רייטינג של 84% באתר Rotten Tomatoes. הסרט יצא לאקרנים במקום מספר 2 בקופות, עם הכנסות של 7.1 מיליון דולר בסוף שבוע הפתיחה.
עצמאות (לוגיקה מתמטית)
בלוגיקה מתמטית, טענה שלא ניתן להוכיח אותה, וגם לא את שלילתה, מתוך מערכת נתונה של אקסיומות, היא טענה עצמאית ביחס לאותה מערכת. מערכת הוכחה נתונה היא שלמה, אם אין לה טענות עצמאיות.
ישנן כמה דוגמאות מפורסמות לטענות עצמאיות:
המתמטיקאי האוסטרי-אמריקאי קורט גדל הוכיח ב-1931 שבכל תורה אפקטיבית עקבית המבוססת על שפה מסדר ראשון שיש בה מספיק מושגים כדי לנסח טענות על כפל במספרים השלמים, יש נוסחאות שלא ניתן להוכיח אותן או את שלילתן. מכאן ששפה אפקטיבית חזקה מספיק, אינה יכולה להיות עקבית ושלמה, וחייבות להיות בה טענות עצמאיות. חוק זה נקרא משפט האי-שלמות הראשון של גדל, ובעקבותיו השתנתה ההתייחסות לתוכנית של דויד הילברט לבסס את כל המתמטיקה על קבוצה סופית של אקסיומות.
משפט האי שלמות השני של גדל טוען שלא ניתן להוכיח את העקביות של תורה (אפקטיבית וחזקה מספיק) במסגרת האקסיומות של התורה עצמה. לפעמים אפשר להוכיח את העקביות של מערכת על ידי בניית מודל שלה במסגרת מערכת אחרת. למשל, אקסיומות פאנו מתארות את המספרים השלמים, וניתן לבנות מודל שלהן במסגרת תורת הקבוצות. לכן, אם תורת הקבוצות חסרת סתירות, אז כך גם מערכת פאנו.
מאיר אקסלרוד
מאיר מוישביץ אקסלרוד (ברוסית: Аксельрод, Меер Моисеевич; 18 ביולי 1902 - 10 בינואר 1970) היה צייר יהודי סובייטי.
קורות חיים
הוא נולד בעיר מלדזייצ'נה בפלך וילנה (כיום בבלארוס). קיבל חינוך יהודי מסורתי, למד בתלמוד תורה. הוריו של אקסלרוד עסקו במלאכה ורוכלות. ב-1913 הוא החל ללמוד בבית ספרו של יהודה פן בויטבסק. עם פרוץ מלחמת העולם הראשונה היהודים גורשו מאזור החזית, כולל משפחתו של אקסלרוד שנאלצה לעבור לטמבוב. ב-1918 הוא עבר להתגורר במינסק, שם עבד בהכנת פוסטרים לתיאטראות ובתי קולנוע.
בין 1919–1921 הוא המשיך את לימודיו וב-1921 אורגנה תערוכה ראשונה של ציוריו במינסק. בין 1921 - 1928 הוא למד במוסקבה, בוחוטמא"ס - האולפנים האמנותיים לטכנולוגיות הגבוהות, שב-1926 הפך לוחוטאין. בין 1926 - 1930 לימד ציור בווחוטאין, ובין 1931–1932 לימד במכון הטקסטיל של מוסקבה. הוא היה חבר באגודת ארבע אומנויות, ב-1932 הצטרף לאגודת הציירים של מוסקבה. בין 1930 - 1931 ביקר פעמיים בוויו נובה, קיבוץ שהוקם בחצי האי קרים על ידי יהודים שירדו מארץ ישראל, בעקבות הביקורים הוא יצר מספר עבודות, תערוכה מציוריו של אקסלרוד המוקדשת לוויו נובה, בשם "גן העדן האבוד", הוצגה במוזיאון עין חרוד.
בשנות השלושים מספר התערוכות של אקסלרוד החל לצנוח בעקבות המאבק נגד הפורמליזם והוא נאלץ לעסוק בעיצוב ספרים ועבודה בתיאטראות, בין היתר בתיאטרון היהודי של בלארוס ותיאטרון היהודי של מוסקבה.
בתקופת מלחמת העולם השנייה התגורר עם משפחתו באלמטי, שם סייע לפליטים יהודים מפולין. ב-1944 באלמטי התקיימה תערוכה אישית של ציוריו.
מצב משפחתי (סדרת טלוויזיה ישראלית)
מצב משפחתי הייתה סדרה בת 15 פרקים של הטלוויזיה הלימודית. הסדרה הופקה בשנת 1977 ושודרה במקור אחת לשבועיים בין אוקטובר 1977 למאי 1978 ועסקה במגוון סיטואציות מחיי המשפחה ועשתה שימוש נרחב בטכניקת שבירת הקיר הרביעי. בחלק מהפרקים נערך דיון באולפן על נושא הפרק. את המימון להפקת התוכנית סיפק משרד החינוך וקרן הצדקה של משפחת ברונפמן.
בעקבות השידורים נערכו ברחבי המדינה מאות חוגי הורים (קבוצות דיון של הורים ומנחה) שדנו בתכני התוכניות.
משתתפים קבועים
הילדים:
מנחים:
ייעוץ מדעי לסדרה
הייעוץ המדעי לסדרה נעשה על ידי צוות של המכון לחקר הטיפוח בחינוך ב, בראשות חיים אדלר. חברי הצוות היו:
אקורד מוקטן
האקורד מבוטא בכתב באמצעות תוספת dim, או עיגול קטן, או b5 לתו הבסיס של האקורד. לדוגמה, האקורד B מוקטן יכתב כ־Bdim.
בסולמות המערבים, המז'ורי והמינורי, מקובל להשתמש באקורד המוקטן (בדרגה השנייה בסולמות מינוריים והשביעית בסולמות מז'ורים) על מנת ליצור אקורד לדרגות אלו אשר לא יחרוג מהצלילים המוגדרים בסולם.
האקורדים המוקטנים עלולים לגרום לתחושה צורמת, מכיוון שהמרווח בין התו הראשון של הטרצה הקטנה הראשונה לתו האחרון של הטרצה הקטנה השנייה הוא טריטון.
Further Up (Na, Na, Na, Na, Na)
הוא סינגל שהוקלט על ידי הצמד המוזיקלי הישראלי סטטיק ובן-אל תבורי בשיתוף הראפר האמריקאי פיטבול. השיר יצא לאור ב-10 בינואר 2020 כסינגל שלא מתוך אלבום, על ידי חברת התקליטים סבן מיוזיק גרופ.
רקע וכתיבה
השיר נכתב על ידי סטטיק, פיטבול וטן טאונס, והופק על ידי ג'ורדי וטן טאונס. השיר הוא בסגנון הדאנס-פופ ומשלב בתוכו גם ראפ.
השיר מסמפל את להיט הדאנסהול משנות ה-90 של זמר הרגאיי הג'מייקני אייני קאמוזי, "Here Comes the Hotstepper".
בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-31.1 מיליון השמעות.
וידאו קליפ
הווידאו קליפ הנלווה לשיר, אשר בוים על ידי רומן בוצ'אצקי, הועלה לערוץ ה-Vevo של סטטיק ובן-אל ב-10 בינואר 2020, בסמוך לצאת הסינגל.
ב-24 בינואר 2020 הועלה לערוץ ה-Vevo של סטטיק ובן אל וידאו קליפ נוסף אשר מציג את מילות השיר, להן נלווים קטעי אנימציה של דמויותם של סטטיק, תבורי ופיטבול שרים את השיר.
שימוש מסחרי
השיר ליווה את פרסומת הבכורה של שירות הזרמת המוזיקה Peacock של חברת NBC, הפרסומת שודרה לראשונה ב-11 במאי 2020.
יחסי גאורגיה–מיאנמר
יחסי גאורגיה–מיאנמר הם היחסים הבילטרליים בין גאורגיה לרפובליקה של איחוד מיאנמר.
Civilization VI
Civiliziation VI (ידוע גם כ-Civilization 6 או Civ 6; בעברית: ציוויליזציה 6) הוא הגרסה השישית של סדרת משחקי האסטרטגיה ציוויליזציה. המשחק פותח על ידי Firaxis Games והוצא לשוק על ידי חברת 2K. המשחק יצא לאור ב-Windows ב-21 באוקטובר 2016, ב-MacOS ב-24 באוקטובר 2016, ב-לינוקס ב-9 בפברואר 2017, ב-iOS ב-21 בדצמבר 2017, ב-נינטנדו סוויץ' ב-16 בנובמבר 2018 וב-Xbox One ולפלייסטיישן 4 ב-22 בנובמבר 2019.
יחסי גאורגיה–מיאנמר
היסטוריה
היחסים הדיפלומטיים בין גאורגיה ומיאנמר כוננו ב-16 באוגוסט 1999. הקשרים בין שתי המדינות היו מתוחים מאז מהפכת הוורדים בגאורגיה ב-2003, במיוחד בשל קשריה ההדוקים של מיאנמר עם רוסיה.
נשיא גאורגיה, מיכאיל סאקשווילי, ציין לא פעם את מיאנמר כדוגמה למשטר סמכותני שגאורגיה ביקשה להתרחק ממנו. בשנת 2005, במהלך ביקורו של נשיא ארצות הברית ג'ורג' ווקר בוש בטביליסי, הוא הודיע על תמיכתו בניסיונות האמריקאים לדחוף לרפורמה דמוקרטית ולסיים את הממשל הטוטליטרי במדינה הדרום-מזרחית של אסיה. בשנת 2007, במהלך הנאום השנתי שלו בפני העצרת הכללית של האו"ם, קרא הנשיא סאקשווילי לקהילה הבינלאומית לתמוך בהפגנות הפרו-דמוקרטיות שהתקיימו באותם ימים במיאנמר . ב-2012, כאשר הטיל וטו על הצעת חוק לשחרור אסירים שהוכרו כ"אסירים פוליטיים" על ידי הפרלמנט הגיאורגי, הנשיא סאקשווילי הציג ניגוד חד בין התקדמותה של גאורגיה לעבר הדמוקרטיה לבין המשטר האוטוריטרי של מיאנמר.
פיאט 850
פיאט 850 (Fiat 850) היא מכונית סופרמיני שיוצרה על ידי יצרנית הרכב האיטלקית פיאט משנת 1964–1973. יוצרו כ-2,300,000 יחידות.
יצרנית המכוניות הספרדית סיאט בנתה את דגם ה-סיאט 850 בין השנים 1966-1974, אשר התבסס על ה"פיאט 850".
פיאט 850 בישראל
בישראל שווקה הפיאט 850 החל משנת 1964 בגרסת הסדאן, ויותר מאוחר גם בגרסת הקופה. גרסת הסדאן התחרתה במכירות עם הקונטסה 900.
יחסי גאורגיה–מיאנמר
היסטוריה
בינתיים מיאנמר, בעוד שהיא מכירה רשמית בשלמותה הטריטוריאלית של גאורגיה, התייצבה בעקביות לצד רוסיה בסכסוך הגאורגי-רוסי. בשנת 2006, היא הייתה אחת מ-15 המדינות שהצביעו נגד החלטת האו"ם הקוראת לדיון מחודש בסכסוכים הבדלניים בגאורגיה, אזרבייג'ן, אוקראינה ומולדובה . מאז 2008, מיאנמר הצביעה מדי שנה (פרט לשנת 2016 שבה נעדרה משלחת מיאנמר מהאסיפה הכללית) נגד החלטת האו"ם בחסות גאורגיה הקוראת להחזיר עקורים לאבחזיה ודרום אוסטיה, כולל ב-2013, כשניסה סאקשווילי להפעיל לחץ על סאי מאוק קאם, סגן נשיא מיאנמר במטרה לשנות את עמדת מדינתו. דיפלומטים גאורגים באו"ם משתמשים לעיתים קרובות במשבר פליטי בני הרוהינגה בשנת 2015 כהשוואה למצב הפליטים הגאורגים.
מבחינה תרבותית, גאורגיה ומיאנמר נהנו מיחסים מוגבלים אך לבביים. שלושה סרטים גאורגים שביימו משפחה של במאיות הוקרנו ב-2015 במהלך פסטיבל הסרטים הבינלאומי "Memory" ביאנגון.
Civilization VI
מהלך המשחק
המשחק הוא משחק מבוסס תורות. במשחק שחקן אחד או יותר מתחרים זה נגד זה או נגד בינה מלאכותית. כל שחקן מגלם מנהיג היסטורי של אומה או אימפריה כלשהי ומוביל אותה לאורך אלפי השנים בהן מתרחש המשחק. המשחק מתחיל בהקמת עיר הבירה של האומה, עיר פרימיטיבית שממנה מתחיל השחקן לייצר יחידות, מבנים, רבעים ופלאי עולם, ומסתיים עם ניצחונו של אחד השחקנים בניצחון דתי (הדת צריכה להיות הדת הראשית בכל הציוויליזציות), תרבותי (מספר מסוים של תיירים בציוויליזציה), טכנולוגי (לשלוח לוויין לחלל, להנחית אדם על הירח ולהקים מושבה על אדמת מאדים, כאשר בהרחבה Gathering Storm מתווספת המטרה לשלוח משלחת לכוכב לכת חוץ-שמשי), צבאי (כיבוש כל ערי הבירה של כל האומות במשחק) או ניצחון בנקודות (השחקן עם הניקוד הגבוה ביותר בתום שנת 2050 (במהירות סטנדרטית)). בהרחבה Gathering Storm התווספה אפשרות הניצחון הדיפלומטי, בה השחקן צריך לזכות ב-20 נקודות ניצחון דיפלומטיות, אותן הוא עשוי לקבל מ-"הקונגרס העולמי", מניצחון בתחרויות ומלסייע למנהיגים אחרים שאומתם נמצאת תחת משבר.
ערים ומשאבים
ניתן לייסד עיר על ידי יחידת מתיישבים, אשר מיוצרת כמו יחידות צבאיות או מבנים. כל עיר מתרחבת בהתאם לכמות התרבות שהיא מייצרת, כאשר השחקן יכול גם לקנות חלקות מסביב לעיר תמורת זהב.אם לעיר יש חומות או שהאומה שלה גילתה את הפלדה עיר יכולה לתקוף אויבים בעצמה, גם אם אין בתוך בעיר יחידה צבאית, כאשר יחידת האויב נמצאת במרחק שתי משבצות מהעיר. לכל עיר מד חיים, וכאשר הוא ברמתו הנמוכה ביותר העיר תוכל להיכבש על ידי יחידות אויבות. העיר מתרפאת בשיעור מסוים בכל תור. כל יחידה צבאית שתוקפת את העיר מאבדת מספר נקודות חיים, כאשר ככל שרמת ההגנה של העיר טובה יותר כך יינזקו בהתאם חיילי האויב. את רמת ההגנה של כל עיר ניתן להעלות על ידי בניית מבנים הגנתיים וכן על ידי הצבת יחידה צבאית בעיר. ערים שנכבשו יכולות להיות מסופחות למדינה הכובשת. כמו כן יכול הכובש להחריב את העיר, או אם אותה עיר נכבשה מוקדם יותר על ידי אותה אומה ממנה הכובש כובש את העיר הכובש יכול לשחרר את העיר אל מקימיה המקוריים.
במשחק ישנם שטחים מסוימים בהם יש משאבים - משאבי בונוס, משאבי מותרות או משאבים אסטרטגיים, כאשר כל המשאבים מוסיפים לשטחם תפוקה, משאבי מותרות מספקים שביעות רצון לתושבי האומה (ללא שביעות רצון הערים מאטות את קצב גדילתן, קצב הייצור נפגע ואם קיים מחסור חמור בשביעות רצון נחלש גם כוחן של היחידות הצבאיות, כאשר בהרחבה Gathering Storm אותן ערים גם יאבדו נאמנות לשליטן) ומשאבים אסטרטגיים משמשים לבניית מבנים או לייצור יחידות מסוימות. השחקן יכול לסחור במשאבים אלו.
צבא ודיפלומטיה
יחידות צבאיות נשלטות על ידי השחקן. כאשר הן מביסות יחידת אויב הן צוברות נקודות ניסיון, כאשר בכל כמות מסוימת של נקודות ניסיון יכול השחקן לשדרג את היחידה. יחידות הצבא יכולות להשיב נקודות חיים כאשר הן נחות, כאשר הן מתרפאות במידה פחותה יותר מחוץ לשטח שבשליטת השחקן, במידה בינונית בשטח שבשליטתו ובקצב הגבוה ביותר כאשר הן בתוך עיר ששייכת לשחקן.
השחקן יכול לכרות בריתות עם ציוויליזציות אחרות או להכריז נגדן מלחמה במהלך המשחק. מלחמה יכולה להסתיים ללא תוצאות, או בכיבוש ערי אויב על ידי הצד זה או אחר, כאשר הכרזת מלחמה יכולה להיות אמצעי להשגת משאבים וטריטוריה. למשל, שחקן אשר הפסדו במלחמה ברור, נוטה להציע זהב או משאבים או ערים לשחקן היריב שעולה עליו בכוחו בצורה משמעותית, בתמורה לחתימת הסכם שלום. כמו כן בין ציוויליזציות שונות ניתן להכריז על יחסי חברות, גבולות פתוחים, ניתן לגנות אותן, לבוא אליהן עם דרישה כלשהי ולדרוש מהן לא להתיישב בקרבתך (גורם ליחסי איבה בין הציוויליזציות), לחתום על הסכמי מחקר, לחתום בריתות הגנתיות ועוד סוגי הסכמים רבים.
ערי מדינה
במשחק מופיעות גם ערי מדינה. אלו ציווילזציות קטנות אשר השחקן יכול לתקשר איתם. בניגוד לציווילזציות האחרות, הן לא מקימות ערים חדשות במהלך המשחק. ניתן לכבוש ערי מדינה, וניתן להשפיע עליהם ולהתחבר איתם (באמצעות שליחת שליחים לעיר - את השליחים משיגים לאחר מספר מסוים של תורות שתלוי בסוג המשטר שלך, מילוי בקשה של עיר המדינה והציוויליזציה הראשונה שפוגשת עיר מדינה שולחת לה באופן אוטומטי שליח), כאשר השחקן ששלח את המספר הרב ביותר של שליחים (לפחות שלוש) לעיר המדינה יהיה הסוזריין שלה, וייהנה ומבונוסים שונים בהתאם לאופיה וסוגה של עיר המדינה. גם אנשים שאינם בעלי הברית יכולים לזכות בבונוסים מסוימים מהרגע שהם שלחו לאות עיר שליח אחד, שלושה שליחים או שישה שליחים. ישנם שישה סוגים של ערי מדינה, כל אחת בעלת בונוסים ואופי שונה. לערי המדינה תפקיד חשוב במשחק, כאשר ציוויליזציה בעלת ערי מדינה בנות ברית רבות בדרך כלל חזקה, כיוון שהיא נהנית מבונוסים רבים. כמו כן, ניתן להמיר את הדת של ערי המדינה.
טכנולוגיה, פלאי עולם ואנשים דגולים
במשחק ישנה חשיבות רבה להתקדמות טכנולוגית. השחקן קובע איזו טכנולוגיה לחקור מתוך "עץ הטכנולוגיה". כל תור השחקן מקבל "נקודות מדע" (בהתאם לכמות הקמפוסים שלו ועוד מספר משתנים) כל טכנולוגיה דורשת מספר מסוים של נקודות מדע, אם הציוויליזציה לא מרוויחה הרבה נקודות מדע ייקח לה יותר זמן לחקור את הטכנולוגיה מאשר ציוויליזציה שמרוויחה הרבה נקודת מדע. כל טכנולוגיה נותנת לשחקן עוד אפשרויות, לדוגמה חקירת כתב מאפשרת בניית קמפוס. אפשר לחקור את רוב הטכנולוגיות רק לאחר חקר מספר טכנולוגיות אחרות, לדוגמה חקירת כתב דורשת חקירת עבודה בחרס.
במשחק ישנו דבר שנקרא "עץ מדיניות". ככל שמתקדמים יותר בעץ כך אפשר להשיג סוגים שונים של ממשל ומדיניויות. בעץ זה חוקרים בעזרת נקודות תרבות.
במשחק ישנו דבר שנקרא "בוסט" הבוסט מקצר בחצי את תהליך החקר של טכנולוגיות ומדיוניות. ישנן שלוש דרכים לקבל בוסט: להשלים משימה מסוימת (לדוגמה לפגוש ציוויליזציה אחרת או להרוג אויב בעזרת קלע), לקבל אותו מכפרים ידידותיים או על ידי שימוש במדענים דגולים.
"אנשים דגולים" הוא שמם של יחידות מיוחדות במשחק אשר מספקות בונוסים מיוחדים לציוויליזציות שלהן. ישנם מספר סוגים של אנשים דגולים מדענים, סופרים, מלחינים ועוד. כדי להשיג איש דגול יש להשיג מספר מסוים של "נקודות אנשים דגולים". ניתן להשתמש ב"אנשים דגולים" כדי לבצע יכולת מיוחדת כלשהי, בהתאם לסוג ה"איש הדגול". לכל איש דגול יש שם של בנאדם מפורסם בתחומו (לדוגמה אלברט איינשטיין כמדען דגול). ניתן להשתמש באנשים הדגולים רק במקומות מסוימים, לדוגמה ברוב המדענים אפשר להשתמש רק בקמפוסים. לכל איש דגול יש יכולת משלו. למשל, שימוש באייזק ניוטון בקמפוס, יגרום להיווצרות אוטומטית של אוניברסיטה וספרייה באותו הקמפוס. ישנה אפשרות לא לקבל איש דגול מסוים ולחכות עד שיש אפשרות לקנות איש דגול אחר.
במשחק ישנה גם אפשרות לבנות "פלאי עולם". אלו מבנים היסטוריים אשר יכולים להיבנות רק פעם אחת במשחק, כלומר כל פלא עולם יכול להיבנות רק בציוויליזציה אחת בכל משחק. מבנים אלו נותנים בונוסים מיוחדים או אנשים דגולים, בהתאם לרקע ההיסטורי של פלא העולם. בניית פלאי העולם מביאה לתוספת נקודות משמעותית לשחקן ולמשיכת תיירים רבים לעיר ובכך לזכות ביותר נקודות תרבות ולקרב את הציוויליזציה לניצחון תרבות. לרוב משתלם לבנות פלא עולם כיוון שהשפעתו היא לכל אורך המשחק ובדרך כלל משמעותית, וכן אפילו לשם מניעת בנייתו והשגתו על ידי ציוויליזציות אחרות כדי למנוע מהם להשיג יתרון.
ז'אק רו
ז'אק רוּ (בצרפתית: Jacques Roux; 21 באוגוסט 1752 – 10 בפברואר 1794) היה כומר קתולי צרפתי, ממנהיגיו הרדיקלים של אספסוף הסנקילוטים בימי המהפכה הצרפתית וראש סיעת "הנזעמים", Enragés.
תחילת מעורבותו הפוליטית
רו נולד ב-21 באוגוסט 1752 בפרנזאק שבחבל אנגומואה, כבן השני מבין 12 ילדים לגרסיין רו, סגן בצבא הצרפתי ושמאי במקצועו. הוסמך לכמורה ב-1779, ונשלח לשמש כוויקאר בדיוקסיה של סאנט, שבמחוז השראנט הימי. ב-1790, בזמן כהונתו בדיוקסיה של סן-תומא-דה-קונק, באותו מחוז, היה לאחד מהכמרים הראשונים שנשבעו אמונים לחוקת הכמורה, שהפכה את הכנסייה לגוף ציבורי בשירות המדינה. רו היה נתון בהשעיה מטעם ממוניו בשל דעותיו הפוליטיות המקצינות, ומבחינה טכנית לא יכל לשרת ככומר, אך הממשל לא דקדק בכך בעת שהמוני אנשי דת סירבו להישבע.
ב-1791 נבחר רו לקומונה של פריז. עם הקמת הרפובליקה הצרפתית הראשונה שנה לאחר מכן, נמנה עם אנשי הקבוצה הפוליטית שזוהתה בדיעבד על ידי היסטוריונים בשם "הנזעמים" (בימיו היה זה כינוי כולל לקיצונים שונים ומגוונים, לאו דווקא לסיעתו הספציפית). הוא היה הבולט במנהיגיהם, לצד ז'אן-פרנסואה וארלֶה, תאופיל לקלר וקלר לאקומב. רו נחשב לאחד מהדוברים הרדיקליים ביותר של השמאל הפופוליסטי וככזה היה אהוד בקרב הסנקילוטים הפריזאים.
ב-21 בינואר היה זה רו שהוטל עליו ללוות ככומר את המלך לואי השישה עשר בדרכו לגיליוטינה. המלך מסר לו את צוואתו כדי שיעבירה למלכה מארי אנטואנט, אך רו הדף אותו באדישות: "אני כאן כדי לקחת אותך להוצאה להורג, לא לטפל במסמכיך."
רו נאבק באופן עקבי למען חברה שוויונית, והפנה את זעם הסנקילוטים לעבר מה שנתפס בעיניו כאדישות של היעקובינים, שחבריו דגלו בשוק חופשי וחששו מהקריאות הגוברות לפיקוח מחירים נוקשה. הוא דרש שמזון יהיה זמין לכל חבר בחברה, והטיף להוציא להורג ספסרים שאגרו מזון. כמו כן קרא להחרים את ההון של האצילים המוצאים להורג בגיליוטינה, ולחלק אותו באופן שווה בקרב האזרחים.
הוא הפך לפופולרי מספיק עד כדי כך שכאשר החריף הפילוג בין הז'ירונדינים והמונטניארדים, נזקקו האחרונים לסנקילוטים שלו כדי לחולל הפיכה נגד יריביהם ב-2 ביוני 1793.
מניפסט הנזעמים
בנאום מעורר מחלוקת שנשא ב-25 ביוני 1793 בפני הוועידה הלאומית, שנקרא "מניפסט הנזעמים", קרא רו לביטולם של הרכוש הפרטי והחברה המעמדית בשמם של ההמונים. הוא טען כי "חירות אינה אלא רוח רפאים חסרת ערך כשמעמד אחד של אנשים יכול להרעיב מעמד אחר מבלי להיענש. שוויון אינו אלא רוח רפאים חסרת ערך כאשר העשירים, דרך מונופול, מכריעים בסוגיית הזכות לחיים ולמוות של בני אדם אחרים. הרפובליקה אינה אלא רוח רפאים חסרת ערך כאשר מהפכת-הנגד יכולה לפעול כל יום דרך מחירי המוצרים, ששלושה רבעים מכלל האזרחים אינם יכולים להרשות אותם לעצמם מבלי להזיל דמעות." הוא טען כי העשירים הרוויחו מהמהפכה על חשבונם של העניים, והציע לתקן זאת באמצעות פיקוח מחירים, כי "הטובין שנחוצים לכל צריכים להיות נגישים לכל במחיר שבהישג ידו של הכלל." לצד הפיקוח, העיקר השני במצעו היה הנהגת חקיקה נוקשה שתמנע ספקולציות מטבע ותבטיח את יציבות ערך האסינייאט. הוא הדגיש כי העריצות אינה תוצר של המלוכה בלבד, וכי העוול והדיכוי לא הסתיימו עם הוצאתו להורג של המלך לואי השישה עשר. לדעתו הדיכוי מתקיים בכל עת בה שכבה מסוימת בחברה משתלטת על רוב המשאבים ובו זמנית מונעת מאחרים גישה לאותם המשאבים.
רעיונותיו המבולבלים והלא-מגובשים של רו, שהתמקדו בעיקר בדרישה הרווחת לפיקוח מחירים ולחיסול ללא רחם של ספסרים, היוו מושא לוויכוחים ארוכים בין היסטוריונים, שניסו מאז המאה ה-19 להכריע מה הייתה האידאולוגיה של "הנזעמים" ככל שהייתה כזו. אלבר מאתייה – "בלי שום סיבה טובה", להערכת דני רישה – קבע שהיו פרוטו-סוציאליסטים. פטר קרופוטקין ניסה להדגיש את התנגדותם לשלטון המרכזי ולכל סוג של ממשל ייצוגי (ובמשתמע, שעל חזונם היה להיאכף באופן מקומי) ולהציגם כפרוטו-אנרכיסטים.
מותו
הרטוריקה שלו הביאה במהירות להצתתן של התקוממויות בדרישה למזון ולחוסר יציבות; במשתמע ולעיתים במפורש הבהירו ה"נזעמים" שמבחינתם, המונטניארדים לא היו שונים במאומה מהז'ירונדינים ומהפייאנטים ששלטו בעבר. מקסימיליאן רובספייר, שפחד כי רו מאיים על השלטון, האשים אותו בהיותו סוכן זר שמנסה לפגוע בממשלה המהפכנית וב"וועד לשלום הציבור". לאחר שלא נזקקו לו עוד נגד הז'ירונדינים, הפך לאיום חריף עליהם. ז'אן-פול מארה, אחת הדמויות הפופולריות בקרב הסנקילוטים שהכומר חלק רבות מדעותיו, פנה נגדו באחת ושמט את בסיס כוחו בקרב ההמונים. מארה האשים אותו מעל דפי עיתונו, "חבר העם" ("L'Ami du peuple"), בהיותו כומר מזויף שמתעניין בדת רק כל עוד היא יכולה לספק לו הכנסה. באותם ימים הידקו המונטניארדים את שליטתם במדינה והחלו את הגלישה לשלטון הטרור, שה"נזעמים" עמדו להיות קרבנותיו הראשונים. ההצהרות של "מניפסט הנזעמים" היו חריפות דיין כדי להביא לגירושו ממועדון הקורדליירים.
ב-7 ביולי 1793 חקרו אויביו של רו את אליזבת מרגריט אבר, בניסיון להאשים אותו בסחיטה ובמעילה בקרנות צדקה. אבר הייתה אלמנה טרייה ללא אמצעים לתמוך בעצמה, ושנתיים קודם לכן הסכים רו לגייס תרומות למענה ולמען משפחתה. כשנשאלה אבר אם לרו היה מניע נסתר, היא השיבה שהיא לא מאמינה כי יש לו מניע שכזה, והוא לא נעצר. אולם באוגוסט של אותה שנה הוא נעצר תחת האשמות שהוא הלין כספי צדקה שגויסו עבור אבר ואלמנה נוספת. רו כפר בהאשמות וטען כי מדובר בהשמצות של אויביו שפועלים נגדו, ולאחר מכן שוחרר למשמרתם של שניים מחבריו, משם המשיך במאבק הפוליטי שלו.
ב-5 בספטמבר 1793, הושלך שוב לכלא. ב-14 בינואר 1794 נמסר לרו כי יובא בפני בית-הדין המהפכני המיוחד, מה שהיה שקול לגזר דין מוות ודאי. הוא שלף סכין ודקר את עצמו מספר פעמים, אך לא הצליח להתאבד. פחות מחודש לאחר מכן, ב-10 בפברואר, במהלך החלמתו בבית הסוהר, דקר את עצמו שוב והפעם בהצלחה. הוא היה בן 41 במותו.
עם מות רו והתפוררותה של סיעת "הנזעמים", ניסו ז'אק אבר וסיעת האברטיסטים, שהיו קיצוניים כמוהם בדרישה לטרור ולחיסול האויבים אך שמרנים למדי בתחום הכלכלי, לזכות בתומכיו. ב-1795 ניסה הפופוליסט "גרקכוס" באבוף להחיות את תוכניתם החברתית עם גיבוי אידאולוגי שיטתי יחסית. באבוף הוצא להורג אך נחשב לעיתים לקומוניסט הראשון בהיסטוריה.
לקריאה נוספת
Denis Richet, Enragés, בתוך: François Furet, Mona Ozouf, A Critical Dictionary of the French Revolution, Harvard University Press, 1989. עמ' 337-342.
מערכת הלימפה
מערכת הלימפה (lymphatic system; לִבְנָה) היא מערכת נימים, צינורות דקי דופן וקשרים (המכונים גם ״בלוטות״), המוליכים נוזל דמוי פלזמה ותאים מהרקמות אל כלי הדם. המערכת היא חלק ממערכת החיסון.
מערכת הלימפה משמרת את מאזן החלבונים והנוזלים ברקמות הגוף, על ידי ניקוז עודפים שנותרו מפעולת מחזור הדם. חלבונים שדלפו מהנימים אל הנוזל הבין-תאי, משבשים את הלחץ האוסמוטי המאפשר את חילוף הנוזלים והחומרים בין הנימים לרקמות. המערכת הלימפטית מסלקת חלבונים אלו יחד עם נוזלים עודפים כדי לשמור על תפקוד תקין של מחזור הדם.
מערכת הלימפה מוליכה את נוזל הלימפה ומובילה תאים של מערכת החיסון אל קשרי הלימפה, ומשם אל מחזור הדם. בכך היא מאפשרת תגובה חיסונית יעילה נגד פתוגנים שפלשו לגוף.
נוזל הלימפה
נוזל הלימפה זהה בהרכבו לנוזל הבין תאי ברקמות, שבו הוא נוצר. מרכיביו העיקריים הם מים, מלחים, אלקטרוליטים וחלבונים. נוזל הלימפה המנוקז ממערכת העיכול מכיל גם ריכוז גבוה של שומנים. כמו כן מכיל נוזל הלימפה תאי דם לבנים השייכים למערכת החיסון, ברובם לימפוציטים מסוג B ו-T ובחלקם תאים דנדריטיים. בשעת זיהום מכיל נוזל הלימפה גם תאים אחרים כדוגמת נויטרופילים.
אנטומיה של מערכת הלימפה
מערכת הלימפה מכילה נימי לימפה, הנאספים אל צינורות לימפה מאספים, המוליכים אל שרשרת של קשרי לימפה. צינורות מאספים נוספים מנקזים את הנוזל היוצא מקשרי הלימפה לתוך מערכת הדם. שני צינורות לימפה גדולים, צינור החזה וצינור הלימפה הימני מעבירים את נוזל הלימפה והתאים שבו אל זרם הדם דרך הוורידים התת-בריחיים. ככלל, זורמים כלי הלימפה הגדולים בצמוד לכלי הדם ויוצרים שלישייה הכוללת ורידים, עורקים וכלי לימפה.
נימי הלימפה
רוב רקמות הגוף מכילות רשת צפופה של נימי לימפה - כלי לימפה ראשוניים, שצורתם צינור אטום. דפנות נימי הלימפה חדירים ומאפשרים מעבר של נוזלים ותאים לתוכם. לחץ הנוזל הנבנה ברקמות ותנועות השרירים מסייעים לכניסת נוזל הלימפה לתוך נימי הלימפה והולכתו לאורכם. תאי מערכת החיסון חודרים לתוך נימי הלימפה באופן פעיל בעזרת קולטנים מיוחדים על פניהם. מבנה נימי הלימפה שונה ממבנה נימי הדם בשלושה מאפיינים עיקריים:
צינורות הלימפה המאספים
בניגוד לנימי הלימפה, כלי הלימפה המאספים מזרימים את הלימפה באופן פעיל. כלי הלימפה הגדולים מכילים מקטעים הנקראים לימפאנגיונים המופרדים זה מזה באמצעות שסתומים חד כיווניים. המקטעים מתכווצים באופן מתואם בעזרת שרירים חלקים בדפנותיהם, ומקדמים את נוזל הלימפה הלאה מן הרקמות, דרך קשרי הלימפה, לכיוון מחזור הדם.
קשרי הלימפה
לאורך כלי הלימפה המאספים נמצאים קשרי לימפה, להם נודע תפקיד חשוב במערכת החיסון. קשרי הלימפה (הידועים גם בשמם העממי "בלוטות הלימפה") מהווים חלק מן הרקמה הלימפואידית שבגוף הכוללת גם את מח העצם, המוך הלבן שבטחול, השקדים האדנואידים, ורקמה דיפוזית בדפנות מערכת העיכול. קשרי הלימפה מרוכזים באשכולות בבסיסי האיברים בגוף, כגון בצידי הצוואר, בעורף, בבית השחי ובמפשעה. אשכולות נוספים קיימים בחלל החזה והבטן. תפקיד קשרי הלימפה לנקז ולסנן את נוזל הלימפה ולמנוע את מעברם של פתוגנים כדוגמת חיידקים ונגיפים אל מחזור הדם. תפקיד חשוב נוסף של קשרי הלימפה הוא לשמש נקודת מפגש בין תאים שונים של מערכת החיסון, ולאפשר תקשורת מולקולרית ביניהם ההכרחית להזנקת תגובה חיסונית יעילה. קליפת קשרי הלימפה מכילה מבנים בשם זקיקים לימפתיים בהם מרוכזים לימפוציטים מסוג B, ובהם אזורים המכילים לימפוציטים מסוג T. לשד קשר הלימפה מכיל "תאי פלזמה" – שהם תאי B בוגרים המפרישים נוגדנים. אנטיגנים המגיעים מן הרקמות בנוזל הלימפה או נישאים לקשרי הלימפה על ידי תאים דנדריטיים, מוצגים בתוך קשרי הלימפה ללימפוציטים וגורמים להם להתרבות בתוך קשרי הלימפה במסגרת תגובה חיסונית. הצטברות לימפוציטים בקשרי הלימפה גורמת לנפיחות ולכאב בהם במהלך זיהום מקומי. נפיחות מוגזמת של קשרי הלימפה אופיינית גם למספר מחלות זיהומיות מפושטות כדוגמת אדמת, חצבת ומונונוקלאוזיס (מחלת הנשיקה). מערכת הלימפה משמשת גם נתיב מרכזי (לצד כלי הדם) להתפשטות גרורות סרטניות. לעיתים קרובות נעצרים התאים הגרורתיים בקשרי הלימפה – אותם הם מתקשים לעבור, ומפתחים בהם גרורות מקומיות.
מחלות לימפה
קיימים שני סוגים של המחלה - כאשר המחלה ממוקמת במוקד אחד בגוף (Unicentric Castleman's disease) וכאשר היא מפושטת (multicentric Castleman's disease).
Unicentric Castleman's disease היא הפרעה לימפופרוליפרטיבית (מחלה שבה יש ריבוי לא מבוקר של תאים השייכים למערכת הלימפטית) שפירה, שפוגעת בדרך כלל בצעירים (גיל ממוצע 35) ועשויה להיות קשורה בזיהום בווירוס הרפס 8. המיקום השכיח ביותר הוא בית החזה ואחריו חלל הבטן. במרבית המקרים החולים אינם תסמיניים, והמחלה מתגלה כממצא מקרי באמצעי דימות.
Multicentric Castleman's disease היא מחלה הפוגעת באנשים מבוגרים יותר (55–60) ובנשאים של HIV (אצלם גיל הופעת המחלה צעיר יותר). הביטוי הראשוני האופייני הוא חום, הזעות לילה, ירידה במשקל וחולשה. המחלה המפושטת גורמת להגדלת קשרי לימפה (במקרים רבים בכל הגוף) ולעיתים להגדלת הטחול או הכבד. בבדיקות דם ניתן למצוא אנמיה, ירידה ברמת החלבון בדם, ירידה בכמות הנוגדנים ושקיעת דם מוחשת. המחלה עשויה להתקדם במהירות, ולהביא למוות תוך מספר שבועות או להישאר במצב יציב במשך כמה שנים. תוחלת החיים הממוצעת היא של 26–30 חודשים.
מרבית החולים נפטרים מזיהום מפושט, התקדמות המחלה או ממאירויות נלוות. הטיפולים המקובלים הם ניתוח, הקרנות, סטרואידים, טיפול אנטי-ויראלי, נוגדנים ספציפיים וכימותרפיה.
לבנים אנגלו-סקסים פרוטסטנטים
לבנים אנגלו-סקסים פרוטסטנטים (באנגלית: White Anglo-Saxon Protestant, או בראשי תיבות: WASP, ואספ) הוא מונח בלתי רשמי בארצות הברית ובמדינות נוספות לתיאור קבוצה הנחשבת לבעלת דומיננטיות גבוהה בקרב המעמד הגבוה האמריקני. עם קבוצה זאת נמנים אנשים שהם לבנים בגזעם, אנגלו-סקסים במוצאם ופרוטסטנטים בדתם. לעיתים כוללים תחת מונח זה גם אוכלוסיות בעלות מוצא צפון אירופי באופן כללי, ולאו דווקא אנגלו-סקסי. קבוצה זאת מוצגת לעיתים בתור האליטה אשר ייסדה את ארצות הברית, וככזאת שעומד לרשותה כוח והשפעה משמעותיים במסדרונות הגבוהים של הפוליטיקה, הכלכלה והתרבות במדינה. לצד ארצות הברית, לבנים אנגלו-סקסים פרוטסטנטים משמש גם כביטוי לקבוצות אליטה במדינות אנגלו-סקסיות אחרות, מדינות כדוגמת אוסטרליה וקנדה. המונח נקשר לא פעם בדימויים שליליים של לעג, זלזול וביקורת. חוקרים רבים מסכימים כי השפעתה של קבוצה זאת נחלשה משמעותית מאז תום מלחמת העולם השנייה, לנוכח השפעתן הגואה של קבוצות חברתיות אחרות.
רוב האליטה הלבנה אנגלו-סקסית פרוטסטנטית משתייכת לכנסייה האפיסקופלית והכנסייה הפרסביטריאנית הפרוטסטנטית. כקבוצה, אפיסקופלים ופרסביטריאנים אמריקאיים נוטים להיות משכילים יותר ולהרוויח יותר מאשר אמריקאים בכללותם. בנוסף, רבות מהדמויות הבולטות בארצות הברית, כמו בנקאים, אנשי תעשייה ועסקים חברים בכנסייה האפיסקופלית והכנסייה הפרסביטריאנית, ורבות מבין המשפחות האמריקאיות האמידות ביותר, כגון משפחת ואנדרבילט, אסטור, רוקפלר, דו פונט, רוזוולט, מורגן ומשפחת פורבס הם אפיסקופלים ופרסביטריאנים. סימן נוסף של השפעת הכנסייה האפיסקופלית והכנסייה הפרסביטריאנית היא העובדה שיותר מרבע מכל נשיאי ארצות הברית השתייכו לזרמים אלו.
על פי ספר האליטה המדעית: חתני פרס נובל בארצות הברית של הרייט צוקרמן, כ-72% מהאמריקאים זוכי פרס נובל בין 1901 ל-1972 היו מרקע פרוטסטנטי, לעומת 67% מכלל האוכלוסייה במהלך תקופת זמן זו. בסך הכל בין 1901 ל-1972, כ-84.2% מכלל האמריקאים זוכי פרס נובל לכימיה, ו-60% מזוכי פרס נובל לפיזיולוגיה או לרפואה, ו-58.6% מזוכי פרס נובל לפיזיקה היו נוצרים פרוטסטנטים.
הערות שוליים
__ללא_תוכן__
I Am... World Tour (וידאו)
ביונסה הפיקה, ביימה וערכה את ההופעה עבור חברת ההפקות שלה פארקווד.
הוצאה
האלבום יצא לאור ב-3 מהדורות שונות: רגילה, Blu-ray, ודלוקס. בארצות הברית הגרסה הרגילה הייתה זמינה בלעדית בוולמארט ב-26 בנובמבר 2010. גרסת הדלוקס הייתה זמינה באופן בלעדי במספר מדינות בעולם באותו התאריך ואילו גרסת הבלו-ריי הייתה זמינה ב-3 בדצמבר 2010 במספר מדינות מצומצם.
על מנת לקדם את האלבום קיימה הזמרת מספר הופעות בין היתר בתוכנית נייטליין של רשת ABC ואף הקרינה את ההופעה באירוע מצומצם למעריצים בניו יורק ופרסמה קטעים קצרים מתוך ה-DVD באתר הרשמי שלה לפניי יציאתו. יום לפניי יציאתו רשת ABC הקרינה 19 דקות מהמופע בטלוויזיה במסגרת ספיישל של חג ההודיה.